ཨ་ཕ་ཕུད།ད་དུང་མི་མང་པོ་ཞིག་གིས་བདག་ལ་ཤུགས་རྐྱེན་ཐེབས་མྱོང་།གོང་དུ་བཤད་པའི་བོད་རིགས་དགེ་རྒན་བུ་མོ་ཁོང་གཅིག་རེད།ཁོ་མོའི་མིང་ལ་ཀླུ་མཚོ་ཟེར།ཁོ་མོ་ལྟ་ན་སྡུག་ཅིང་ངང་རྒྱུད་ཤིན་ཏུ་བཟང་།ད་ཆ་རྒན་ཡོལ་གནང་ནས་ཁྱིམ་དུ་ཞུགས།ཁོང་གིས་སྔར་ངལ་གསོའི་དུས་ཚོད་སྤྱད་ནས་ང་ལ་རྒྱ་ཡིག་བསླབ་པ་དང་དམིགས་སུ་བཀར་ནས་སློབ་ཁྲིད་གནང་བས།ང་རང་ད་ཆ་ཡིག་བསྒྱུར་ལ་ཐོགས་པ་དེ་ཙམ་མེད་པ་ཞིག་ཏུ་གྱུར་བ་ཡིན།དེར་བརྟེན་ཁོ་མོ་ནི་ང་ལ་དྲིན་ཆེ་བ་ཡིན་པས།ངས་བྱ་བར་ཞུགས་རྗེས་དུས་ཆེན་ཚེས་སྐབས་སུ་ཁོང་ལ་ཕྱག་རྟགས་ཕུལ་བར་འགྲོ་མྱོང་།ལོ་འགའི་ཡར་སྔོན་དུ་ང་རང་ཁོང་ལ་ལྟ་བར་ཕྱིན་པ་ཡིན།